title: 90/121/EEZ: Dvanaesta direktiva Komisije od 20. veljače 1990. o prilagodbi tehničkom napretku priloga II., III., IV., V. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 016

               HR

               Službeni list Europske unije

               47

         31990L0121

               L 071/40

               SLUŽBENI LIST EUROPSKE UNIJE

               20.02.1990.

      DVANAESTA DIREKTIVA KOMISIJE

   od 20. veljače 1990.
   o prilagodbi tehničkom napretku priloga II., III., IV., V. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (90/121/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 89/679/EEZ (2), a posebno njezin članak 8. stavak 2.,
   budući da na temelju sada dostupnih informacija neka privremeno dozvoljena bojila, tvari i konzervansi mogu konačno biti dozvoljeni, dok drugi moraju konačno biti zabranjeni ili dozvoljeni za daljnje, određeno vremensko razdoblje;
   budući da je u cilju zaštite zdravlja ljudi potrebno zabraniti uporabu određenih bojila, 11 alfa-hidroksipregn-4-en-3,20-diona i njegovih estera, hormona, cirkonija, osim određenih kompleksa, tirotricina, antiandrogena steroidne strukture, acetonitrila i tetrahidrozolina;
   budući da se na temelju najnovijih znanstvenih i tehničkih istraživanja uporaba olovova acetata kao bojila za kosu može dozvoliti u kozmetičkim proizvodima uz određena ograničenja i uvjete, pod uvjetom da se na oznaci nalaze određena upozorenja u svrhu zaštite ljudskog zdravlja;
   budući da se uporaba lakova i bojila CI 17 200 može dozvoliti;
   budući da se na temelju najnovijih znanstvenih i tehničkih istraživanja može dozvoliti uz određena ograničenja i uvjete uporaba 3-deciloksi-2-hidroksi-1-aminopropan-hidroklorida kao konzervansa u kozmetičkim proizvodima i uporaba solventnožute 98 kao bojila u proizvodima za njegu noktiju;
   budući da su mjere predviđene ovom Direktivom u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Direktiva 76/768/EEZ mijenja se kako slijedi:

               1.

               U Prilogu II.:

                           —

                           u br. 39 briše se „osim onih danih u Prilogu V.”,

                           —

                           u br. 194 briše se „osim onih nabrojenih u Prilogu V.”,

                           —

                           u br. 289 „spojevi, osim onih spomenutih u Prilogu V.” zamjenjuje se sa „spojevi, osim onih spomenutih u Prilogu III., br. 55 pod navedenim uvjetima”,

                           —

                           u brojevima 376 i 377, dodaje se „i njihove soli”,

                           —

                           dodaju se sljedeće tvari:

                              385.   11 alfa-hidroksipregn-4-en-3,20-dion i njegovi esteri;
                              386.   bojilo CI 42 640;
                              387.   bojilo CI 13 065;
                              388.   bojilo CI 42 535;
                              389.   bojilo CI 61 554;
                              390.   antiandrogeni steroidne strukture;
                              391.   cirkonij i njegovi spojevi, osim kompleksa pod referentnim brojem 50 u Prilogu III. (dio 1.) i osim cirkonijevih lakova, soli i pigmenata u bojilima navedenih pod rednim brojem 3 u Prilogu IV. (dio 1.);
                              392.   tirotricin;
                              393.   acetonitril;
                              394.   tetrahidrozolin i njegove soli”.

               2.

               U Prilogu III., dio 1., samo u francuskoj verziji, pod referentnim brojem 1, borna kiselina:

                           a)

                           u stupcu (e), „ne pas employer dans des produits de soins pour enfants en dessous de 3 ans”, zamjenjuje se s „ne pas employer dans des produits d'hygiène pour enfants en dessous de 3 ans” (engleski tekst ostaje nepromijenjen);

                           b)

                           u stupcu (f), „ne pas employer pour les soins d'enfants en dessous de 3 ans” se zamjenjuje s „ne pas employer pour l' hygiène des enfants en dessous de 3 ans” (engleski tekst ostaje nepromijenjen).

               3.

               U Prilogu III., dijelu 1., referentni broj 55 dodaje se kako slijedi:

                           a

                           b

                           c

                           d

                           e

                           f

                           „55

                           Olovov acetat

                           Samo za bojenje kose

                           0,6 % računato u olovu

                           Držati izvan dohvata djece. Izbjegavati svaki doticaj s očima. Oprati ruke poslije uporabe. Sadrži olovov acetat. Ne rabiti za bojenje trepavica, obrva i brkova. Ako se pojavi nadražaj, prekinuti uporabu.”

               4.

               U Prilogu III., dijelu 2., „31.12.1989.” u stupcu s naslovom „Dozvoljeno do” zamjenjuje se s „31.12.1990.” za sljedeće referentne brojeve:
               2.   1,1,1-trikloroetan (metil kloroform); i
               4.   2,2′-ditiobis (piridin 1-oksid), dodatni proizvod s magnezijevim sulfatom trihidratom.

               5.

               U Prilogu IV., dijelu 1.:

                           (a)

                           briše se indeksni broj bojila 42 640;

                           (b)

                           za indeksne brojeve bojila 42 045 i 44 045 znak križa „X” se briše iz stupca 4 i umeće se u stupac 3;

                           (c)

                           briše se „Ostala ograničenja i uvjeti” za indeksne brojeve bojila 42 045 i 44 045;

                           (d)

                           bilješka na dnu stranice „(3)” dodaje se upisu za indeksni broj bojila 17 200.

               6.

               U Prilogu IV., dijelu 2.:

                           (a)

                           dodaje se sljedeće bojilo:

                                       Indeksni broj bojila ili naziv

                                       Boja

                                       Područje uporabe

                                       Ostala ograničenja i uvjeti (2)

                                       Dozvoljeno do

                                       1

                                       2

                                       3

                                       4

                                       „solventnožuta 98

                                       Žuta

                                       x

                                       Samo u pripravcima za njegu noktiju najviše 0,5 % u konačnom proizvodu

                                       31.12.1991.”

                           (b)

                           brišu se indeksni brojevi bojila 13 065, 21 110, 42 045, 42 535, 44 045, 61 554;

                           (c)

                           „31.12.1989.” u stupcu s naslovom „Dozvola vrijedi do” zamjenjuje se s „31.12.1990.”, ako se odnosi na indeksne brojeve bojila 26 100 i 73 900;

                           (d)

                           „31.12.1990.” u stupcu s naslovom „Dozvola vrijedi do” zamjenjuje se s „31.12.1991.”, ako se odnosi na indeksni broj bojila 74 180;

               7.

               U Prilogu V. brišu se brojevi 1, 3, 6, 9.

               8.

                           (a)

                           U Prilogu VI., dijelu 2. dodaje se broj 27:

                                       a

                                       b

                                       c

                                       d

                                       e

                                       f

                                       27

                                       3-deciloksi-2-hidroksi-1-amino propan-hidro-klorid (Dekominol) (INN)

                                       0,5 %

                                       31.12.1990.

                           (b)

                           u Prilogu VI., dijelu 2., „31.12.1989.” u stupcu (f) zamjenjuje se s „31.12.1990.” za sljedeće tvari:
                           2.   Klorfenezin (INN);
                           4.   Alkil (C12-C22) trimetil-amonijev bromid i klorid (uključujući Cetrimonijev bromid) (*);
                           6.   4,4,-dimetil-1,3-oksazolidin;
                           15.   Benzetonijev klorid (INN) (*);
                           16.   Benzalkonijev klorid (INN), bromid i saharinat (*);
                           17.   1-[1,3-bis (hidroksimetil)2,5-dioksoimidazolidin-1-il]-1,3-bis (hidroksimetil) urea;
                           20.   Heksamidin (INN) i njegove soli (uključujući izetionat i 4-hidroksibenzoat) (*);
                           21.   Benzilhemiformal (a 1: 1 smjesa benziloksimetanola i (benziloksimetoksi) metanola).

         Članak 2.
   1.   Bez obzira na datume dozvoljene u članku 1. točke 4., 6. i 8., države članice poduzimaju sve potrebne mjere kako bi se osiguralo da od 1. siječnja 1991. za tvari navedene u članku 1. točki 1., a od 1. siječnja 1992. za tvari navedene u članku 1. točkama 3., 5., 6. i 8., ni proizvođači niti uvoznici sa sjedištem u Zajednici ne stave na tržište proizvode koji ne udovoljavaju zahtjevima ove Direktive.
   2.   Države članice poduzimaju sve potrebne mjere da se proizvodi navedeni u stavku 1. ne prodaju ili isporučuju krajnjem potrošaču nakon 31. prosinca 1991. ako sadrže tvari navedene u članku 1. točki 1., te nakon 31. prosinca 1993. ako sadrže tvari navedene u članku 1. točkama 3., 5., 6. i 8., ako ne udovoljavaju zahtjevima ove Direktive.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1990. One o tome odmah obavješćuju Komisiju.
   2.   Države članice Komisiji dostavljaju tekstove odredbi nacionalnog prava koje donesu u području na koje se odnosi ova Direktiva.
   Članak 4.
   Ova je Direktiva upućena državama članicama.

      Sastavljeno u Bruxellesu 20. veljače 1990.

            Za Komisiju

         Karel VAN MIERT

            Član Komisije

      (1)  SL L 262, 27.9.1976., str. 169.

      (2)  SL L 398, 30.12.1989., str. 25.


title: Direktiva Vijeća 2007/74/EZ od 20. prosinca 2007. o oslobođenju od poreza na dodanu vrijednost i trošarina na uvoz robe za osobe koje putuju iz trećih zemalja

text:
               09/Sv. 002

               HR

               Službeni list Europske unije

               150

         32007L0074

               L 346/6

               SLUŽBENI LIST EUROPSKE UNIJE

               20.12.2007.

      DIREKTIVA VIJEĆA 2007/74/EZ
   od 20. prosinca 2007.
   o oslobođenju od poreza na dodanu vrijednost i trošarina na uvoz robe za osobe koje putuju iz trećih zemalja
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 93.,
   uzimajući u obzir prijedlog Komisije,
   uzimajući u obzir Mišljenje Europskog parlamenta,
   uzimajući u obzir Mišljenje Europskoga gospodarskog i socijalnog odbora,
   budući da:

               (1)

               Direktivom Vijeća 69/169/EEZ od 28. svibnja 1969. o usklađivanju odredaba utvrđenih zakonom ili drugim propisom koje se odnose na oslobođenje od poreza na promet i trošarina na uvoz kod međunarodnih putovanja (1), uspostavljen je sustav Zajednice za oslobođenje od poreza. Dok je, s jedne strane, i dalje neophodno održavati navedeni sustav kako bi se izbjeglo dvostruko oporezivanje, kao i u slučajevima kada nije prisutna uobičajena potreba za zaštitom gospodarstva, s obzirom na uvjete prema kojima se uvozi roba, taj sustav bi se još uvijek trebao primjenjivati samo na nekomercijalni uvoz robe koja se nalazi u osobnoj prtljazi putnika iz trećih zemalja.

               (2)

               Međutim, s obzirom na broj potrebnih izmjena, potrebu za prilagodbom Direktive 69/169/EEZ s obzirom na proširenje i nove vanjske granice Zajednice, te za restrukturiranjem i pojednostavnjenjem određenih odredaba, a radi postizanja jasnoće sadržaja, opravdano je cjelokupno preispitivanje i stavljanje izvan snage Direktive 69/169/EEZ.

               (3)

               Količinska ograničenja i monetarni pragovi koji se odnose na oslobođenje, trebaju biti u skladu s postojećim potrebama država članica.

               (4)

               Monetarni prag treba biti određen u skladu s promjenama u stvarnoj vrijednosti novca koje su nastupile od zadnjeg povećanja 1994., kao i s ukidanjem količinskih ograničenja na robu koja podliježe trošarinama u nekim državama članicama, a koje su trenutačno obuhvaćene općim pragom za PDV.

               (5)

               Jednostavnost kupnje u inozemstvu mogla bi prouzročiti poteškoće državama članicama koje graniče s trećim zemljama u kojima su cijene znatno niže. Stoga je opravdano odrediti niži monetarni prag za putovanja koja se ne odvijaju zračnim i morskim putem.

               (6)

               Imajući u vidu iskustva Zajednice, količine duhanskih proizvoda i alkoholnih pića općenito su se pokazale odgovarajućima i stoga bi se trebale zadržati.

               (7)

               Količinska ograničenja koja se odnose na oslobođenje robe koja podliježe trošarinama, trebala bi biti u skladu s postojećim planom oporezivanja takve robe u državama članicama. U skladu s navedenim, odgovarajuće je odrediti ograničenje za pivo, dok se ograničenja za parfeme, kavu i čaj trebaju ukinuti.

               (8)

               Primjereno je dozvoliti državama članicama postavljanje nižih ograničenja s obzirom na monetarni prag za djecu, kao i isključenje maloljetnih osoba kada su u pitanju oslobođenja za duhanske proizvode i alkoholna pića, kako bi se osigurala visoka razina zaštite zdravlja.

               (9)

               S obzirom na potrebu za promicanjem visoke razine zaštite zdravlja državljana Zajednice, odgovarajuće je dozvoliti državama članicama primjenu smanjenih količinskih ograničenja na oslobođenja koja se odnose na duhanske proizvode.

               (10)

               Kako bi se u obzir uzele posebne okolnosti vezane uz određene osobe, imajući u vidu njihovu lokaciju ili radno okruženje, kada su u pitanju države članice, također bi trebalo biti moguće primijeniti podrobnija oslobođenja u slučaju radnika u pograničnim područjima, osoba sa stalnim prebivalištem blizu granica Zajednice i osoba koje rade u sustavu međunarodnog prijevoza.

               (11)

               Potrebno je podsjetiti da Austrija dijeli granicu sa Samnauntalom, Švicarskom enklavom, gdje se primjenjuje posebni porezni sustav, koji uključuje manju poreznu stopu od one koja je obuhvaćena propisima koji se primjenjuju u preostalom dijelu Švicarske, pa tako i u Kantonu Graubünden, u kojem se nalazi i Samnauntal. S obzirom na navedenu iznimnu situaciju, koja je navela Austriju da primijeni niža količinska ograničenja za duhanske proizvode u navedenoj enklavi, u skladu s člankom 5. stavkom 8. Direktive 69/169/EEZ, primjereno je državi članici dozvoliti smanjenje postojećih ograničenja za duhanske proizvode, u sklopu ove Direktive, samo za Samnauntal.

               (12)

               Za države članice koje nisu uvele euro, trebalo bi uspostaviti mehanizam koji bi omogućavao da se količine izražene u nacionalnim valutama preračunaju u euro kako bi se osiguralo jednako postupanje u državama članicama.

               (13)

               Količina na koju države članice ne moraju ubirati porez na uvoz robe, trebala bi se povećati kako bi bila usklađena s trenutačnim monetarnim vrijednostima,

         DONIJELO JE OVU DIREKTIVU:
   POGLAVLJE I.

      PREDMET I DEFINICIJE

   Članak 1.
   Ova Direktiva utvrđuje pravila koja se odnose na oslobođenje od poreza na dodanu vrijednost (PDV-a) i trošarine na robu uvezenu u osobnoj prtljazi osoba koje putuju iz treće zemlje, ili područja gdje se odredbe Zajednice koje se odnose na PDV ili trošarine, ili oboje, kako je određeno u članku 3., ne primjenjuju.
   Članak 2.
   Kada putovanje uključuje tranzit preko područja treće zemlje, ili započinje u području navedenom u članku 1., ova se Direktiva primjenjuje ako putnik ne može potvrditi da je roba u njegovoj/njezinoj osobnoj prtljazi pribavljena u skladu s općim uvjetima koji se primjenjuju kod oporezivanja na domaćem tržištu države članice i ne podliježe povratu PDV-a, niti trošarina.
   Prelijetanje bez slijetanja ne smatra se tranzitom.
   Članak 3.
   Za potrebe ove Direktive, primjenjuju se sljedeće definicije:

               1.

               „treća zemlja” znači bilo koja zemlja koja nije država članica Europske unije;
               S obzirom na Fiskalni sporazum između Francuske i Kneževine Monaka od 18. svibnja 1963. i Sporazum o prijateljskim i dobrosusjedskim odnosima između Italije i Republike San Marino od 31. ožujka 1939., Monako i San Marino se s obzirom na trošarine ne smatraju trećim zemljama;

               2.

               „područje na kojem se ne primjenjuju odredbe Zajednice o PDV-u, ili se ne primjenjuju odredbe o trošarinama, ili na kojem se primjenjuje niti jedna od navedenih odredbi” znači bilo koje područje, osim državnog područja treće zemlje, gdje se ne primjenjuje Direktiva 2006/112/EZ (2) ili Direktiva 92/12/EEZ, ili se ne primjenjuje niti jedna od navedenih Direktiva;
               S obzirom na Sporazum između Vlade Ujedinjene Kraljevine i Otoka Mana o carini, trošarinama i usko povezanim pitanjima od 15. listopada 1979., Otok Man se ne smatra područjem na kojem se ne primjenjuju odredbe Zajednice o PDV-u ili odredbe o trošarinama, ili niti jedna od navedenih odredbi;

               3.

               „putnici u zračnom prometu” i „putnici u morskom prometu”, znači svi putnici koji putuju zračnim ili morskim putem, no koji ne putuju privatnim zrakoplovima, niti plovilima za rekreaciju;

               4.

               „privatno rekreacijsko letenje” i „privatna rekreacijska plovidba” znači uporaba zrakoplova ili morskih plovila od strane vlasnika ili pravne osobe koja ima pravo korištenja putem najma, ili bilo kojim drugim putem, u svrhe koje nisu komercijalne i posebno kada navedena prijevozna sredstva ne služe za prijevoz putnika ili robe, pružanje usluga koje se naplaćuju, ili za potrebe javnih tijela;

               5.

               „pogranična zona”, znači zona koja ne prelazi više od 15 kilometara zračne udaljenosti od granice države članice i koja uključuje lokalna upravna područja koja se nalaze unutar zone; države članice mogu dozvoliti oslobođenja;

               6.

               „radnik u pograničnoj zoni” znači bilo koja osoba čije uobičajene aktivnosti zahtijevaju prelaženje granice u radnim danima.

         POGLAVLJE II.

      OSLOBOĐENJA

      ODJELJAK 1.

         Zajedničke odredbe

   Članak 4.
   Države članice, na temelju monetarnih pragova ili količinskih ograničenja, odobravaju oslobođenje od PDV-a i trošarina na robu koja se uvozi u osobnoj prtljazi putnika, pod uvjetom da uvoz nije komercijalne prirode.
   Članak 5.
   Za potrebe primjene oslobođenja, osobna prtljaga podrazumijeva cjelokupnu prtljagu koju putnik daje na carinsku provjeru pri dolasku, kao i prtljagu koju daje na pregled istim nadležnim tijelima kasnije, pod uvjetom da može dokazati da je sva navedena prtljaga prijavljena istodobno, u vrijeme polaska, kod tvrtke koja je odgovorna za njezin prijevoz. Gorivo, osim onog navedenog u članku 11., ne smatra se osobnom prtljagom.
   Članak 6.
   Za potrebe primjene oslobođenja, uvoz se smatra nekomercijalnim, ako zadovoljava sljedeće uvjete:

               (a)

               vrši se povremeno;

               (b)

               sastoji se isključivo od robe za osobnu uporabu putnika ili njihovih obitelji, ili predmeta namijenjenih za poklone.

         Priroda ili količina robe ne smije ukazivati na prisutnost komercijalnih razloga.

      ODJELJAK 2.

         Novčane granične vrijednosti

   Članak 7.
   1.   Države članice odobravaju oslobođenje od PDV-a i trošarina na robu čija vrijednost ne prelazi 300 EUR po osobi, osim kada je u pitanju roba navedena u odjeljku 3.
   Za putnike u zračnom i morskom prometu, granična vrijednost navedena u prvom podstavku je 430 EUR.
   2.   Države članice mogu sniziti graničnu vrijednost za putnike mlađe od 15 godina, bez obzira na prometno sredstvo kojim putuju. Međutim, granična vrijednost ne smije biti niža od 150 EUR.
   3.   Za potrebe primjene graničnih vrijednosti, vrijednost pojedinih predmeta ne smije se razdijeliti.
   4.   Vrijednost osobne prtljage putnika, koja se uvozi privremeno, ili se uvozi ponovno nakon privremenog izvoza, i vrijednost lijekova neophodnih za osobne potrebe putnika, ne uzima se u obzir za potrebe primjene oslobođenja navedenih u stavcima 1. i 2.

      ODJELJAK 3.

         Količinska ograničenja

   Članak 8.
   1.   Države članice oslobađaju sljedeće vrste duhanskih proizvoda od PDV-a i trošarina, ovisno o jednom od sljedećih viših ili nižih količinskih ograničenja:

               (a)

               200 cigareta ili 40 cigareta;

               (b)

               100 cigarilosa ili 20 cigarilosa;

               (c)

               50 cigara ili 10 cigara;

               (d)

               250 g duhana za pušenje ili 50 g duhana za pušenje.

         Svaka količina navedena u točkama od (a) do (d) predstavlja, za potrebe stavka 4., 100 % sveukupne dozvoljene količine za duhanske proizvode.
   Cigarilosi su cigare najveće težine do 3 grama po komadu.
   2.   Države članice mogu odlučiti razlikovati između putnika u zračnom prometu i drugih putnika, primjenom nižih količinskih ograničenja navedenih u stavku 1. samo na putnike koji ne putuju zračnim putem.
   3.   Odstupajući od stavaka 1. i 2., Austrija može, sve dok se porezni sustav u švicarskoj enklavi Samnauntal razlikuje od onog koji je na snazi u preostalom dijelu Kantona Graubünden, ograničiti primjenu nižeg količinskog ograničenja na duhanske proizvode koje na državno područje navedene države članice uvezu putnici izravno iz švicarske enklave Samnauntal.
   4.   U slučaju svakog pojedinog putnika, oslobođenje se može primijeniti na bilo koju kombinaciju proizvoda, pod uvjetom da sveukupni postotak iskorištenih pojedinih odobrenih količina ne prelazi 100 %.
   Članak 9.
   1.   Države članice oslobađaju alkohol i sljedeća alkoholna pića, osim vina i piva, od PDV-a i trošarina, ovisno o jednom od sljedećih količinskih ograničenja:

               (a)

               sveukupno 1 litra alkohola i alkoholnih pića, s volumnim udjelom alkohola koji prelazi 22 %, ili nedenaturiranog etilnog alkohola alkoholne jakosti 80 % volumena i jači;

               (b)

               sveukupno 2 litre alkohola ili alkoholnih pića s volumnim udjelom alkohola koji ne prelazi 22 %.

         Sve količine navedene u točkama (a) i (b) predstavljaju, za potrebe stavka 2., 100 % sveukupne dozvoljene količine alkohola i alkoholnih pića.
   2.   Oslobođenje se može primijeniti na bilo koju kombinaciju vrsta alkohola i alkoholnih pića navedenih u stavku 1., za bilo kojeg putnika, pod uvjetom da sveukupni zbroj postotaka svake zasebne dozvoljene količine, ne prelazi 100 %.
   3.   Države članice oslobađaju od plaćanja PDV-a i trošarina sveukupno 4 litre mirnog vina i 16 litara piva.
   Članak 10.
   Oslobođenja u skladu s člancima 8. ili 9. ne primjenjuju se u slučaju putnika mlađih od 17 godina starosti.
   Članak 11.
   Države članice oslobađaju od plaćanja PDV-a i trošarina, za svako pojedino prijevozno sredstvo, gorivo koje se nalazi u standardnom spremniku vozila, kao i najviše 10 litara goriva u prijenosnom spremniku.
   Članak 12.
   Vrijednost robe navedene u stavcima 8., 9. ili 11. ne uzima se u obzir za potrebe primjene oslobođenja navedenog u članku 7. stavku 1.
   POGLAVLJE III.

      POSEBNI SLUČAJEVI

   Članak 13.
   1.   Države članice mogu sniziti novčane granične vrijednosti ili količinska ograničenja, ili oboje, u slučaju putnika sljedećih kategorija:

               (a)

               osobe koje stalno borave u pograničnoj zoni;

               (b)

               radnici u pograničnoj zoni;

               (c)

               posade prijevoznih sredstava koja dolaze iz trećih zemalja ili s područja na kojima se ne primjenjuju odredbe Zajednice o PDV-u ili trošarinama, ili ni o PDV-u niti o trošarinama.

         2.   Stavak 1. se ne primjenjuje kada putnik koji je obuhvaćen jednom od gore navedenih kategorija pruža dokaz da putuje dalje od granične zone države članice, ili da se ne vraća iz pogranične zone susjedne treće zemlje.
   Međutim, navedeno se ne primjenjuje u slučaju kada radnici koji rade u pograničnoj zoni ili posada prijevoznog sredstva koje se koristi u međunarodnom prometu uvoze robu tijekom vršenja radnih dužnosti.
   POGLAVLJE IV.

      OPĆE I ZAVRŠNE ODREDBE

   Članak 14.
   Države članice mogu odlučiti ne primjenjivati PDV ili trošarine na robu koju uvoze putnici, kada je svota dobivena oporezivanjem jednaka ili manja od 10 EUR.
   Članak 15.
   1.   Svota u nacionalnoj valuti koja je jednaka iznosu u eurima, a koji se primjenjuje u sklopu ove Direktive, određuje se jednom godišnje. Stope koje se primjenjuju, zaprimaju se prvog radnog dana u listopadu. Objavljuju se u Službenom listu Europske unije i primjenjuju od 1. siječnja sljedeće godine.
   2.   Države članice mogu zaokružiti svote u nacionalnoj valuti, dobivene preračunavanjem svota izraženih u eurima, predviđenih u članku 7., pod uvjetom da navedeno zaokruživanje ne prelazi 5 EUR.
   3.   Države članice mogu zadržati granične vrijednosti koje su na snazi u vrijeme godišnjeg usklađivanja, navedenog u stavku 1. ako, prije zaokruživanja navedenog u stavku 2., preračunavanje odgovarajućih iznosa izraženih u eurima, ukazuje na promjenu od manje od 5 % u oslobođenju izraženom u nacionalnoj valuti, ili u sniženju navedenog oslobođenja.
   Članak 16.
   Svake četiri godine, a prvi put 2012., Komisija šalje izvješće o provedbi ove Direktive Vijeću, prema potrebi s prijedlogom izmjena.
   Članak 17.
   U članku 5. stavku 9. Direktive 69/169/EEZ, datum „31. prosinca 2007.” zamjenjuje se s „30. studenoga 2008.”.
   Članak 18.
   Direktiva 69/169/EEZ stavlja se izvan snage i zamjenjuje ovom Direktivom, s učinkom od 1. prosinca 2008.
   Upućivanja na Direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu.
   Članak 19.
   1.   Države članice donose zakone i druge propise potrebne za usklađivanje s člancima od 1. do 15. ove Direktive s učinkom od 1. prosinca 2008. One Komisiji odmah dostavljaju tekst tih mjera.
   Kada države članice donose ove mjere, te mjere prilikom njihove službene objave sadržavaju upućivanje na ovu Direktivu ili se uz njih navodi takvo upućivanje. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 20.
   Ova Direktiva stupa na snagu na dan objave u Službenom listu Europske unije.
   Primjenjuje se s učinkom od 1. prosinca 2008.
   Međutim, članak 17. primjenjuje se s učinkom od 1. siječnja 2008.
   Članak 21.
   Ova je Direktiva upućena državama članicama.

      Sastavljeno u Bruxellesu 20. prosinca 2007.

            Za Vijeće

            Predsjednik

         F. NUNES CORREIA

      (1)  SL L 133, 4.6.1969., str. 6. Direktiva kako je zadnje izmijenjena Direktivom 2005/93/EZ (SL L 346, 29.12.2005., str. 16.).

      (2)  SL L 347, 11.12.2006., str. 1. Direktiva kako je izmijenjena Direktivom 2006/138/EZ (SL L 384, 29.12.2006., str. 92.).
   PRILOG

      KORELACIJSKA TABLICA

               Direktiva 69/169/EEZ

               Ova Direktiva

               Članak 1. stavak 1.

               Članak 7. stavak 1.

               Članak 1. stavak 2.

               Članak 7. stavak 2.

               Članak 1. stavak 3.

               Članak 7. stavak 3.

                  Članak 2.

               —

               Članak 3., prva točka

               Članak 7. stavak 4.

               Članak 3., druga točka

                  Članak 6.

               Članak 3., treća točka, prvi podstavak

                  Članak 5.

               Članak 3., treća točka, drugi podstavak

               Članci 5. i 11.

               Članak 4. stavak 1., uvodna rečenica

               Članak 8. stavak 1. uvodna rečenica, članak 9. stavak 1. uvodna rečenica

               Članak 4. stavak 1., drugi stupac

               —

               Članak 4. stavak 1., točka (a), prvi stupac

               Članak 8. stavak 1.

               Članak 4. stavak 1., točka (b), prvi stupac

               Članak 9. stavak 1.

               Članak 4. stavak 1., točke (c), (d) i (e), prvi stupac

               —

               Članak 4. stavak 2. prvi podstavak

                  Članak 10.

               Članak 4. stavak 2. drugi podstavak

               —

               Članak 4. stavak 3.

                  Članak 12.

               Članak 4. stavak 4.

                  Članak 2.

               Članak 4. stavak 5.

               —

               Članak 5. stavak 1.

               —

               Članak 5. stavak 2.

               Članak 13. stavak 1.

               Članak 5. stavak 3.

               —

               Članak 5. stavak 4.

               Članak 13. stavak 2.

               Članak 5. stavak 5.

               —

               Članak 5. stavak 6., uvodna rečenica, prva alineja

               Članak 3. stavak 5.

               Članak 5. stavak 6., uvodna rečenica, druga alineja

               Članak 3. stavak 6.

               Članak 5. stavak 7.

               —

               Članak 5. stavak 8.

               —

               Članak 5. stavak 9.

               —

               Članak 7. stavak 1.

               —

               Članak 7. stavak 2.

               Članak 15. stavak 1.

               Članak 7. stavak 3.

               Članak 15. stavak 2.

               Članak 7. stavak 4.

               Članak 15. stavak 3.

               Članak 7. stavak 5.

               —

               Članak 7.a stavak 1.

               —

               Članak 7.a stavak 2.

                  Članak 14.

                  Članak 7.b

               —

                  Članak 7.c

               —

                  Članak 7.d

               —

               Članak 8. stavak 1.

               Članak 19. stavak 1. prvi podstavak

               Članak 8. stavak 2. prvi podstavak

               Članak 19. stavak 1. prvi podstavak

               Članak 8. stavak 2. drugi podstavak

               —

                  Članak 9.

                  Članak 21.


title: Direktiva 2002/7/EZ Europskog parlamenta i Vijeća od 18. veljače 2002. o izmjeni Direktive Vijeća 96/53/EZ o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice

text:
               07/Sv. 20

               HR

               Službeni list Europske unije

               46

         32002L0007

               L 067/47

               SLUŽBENI LIST EUROPSKE UNIJE

         DIREKTIVA 2002/7/EZ EUROPSKOG PARLAMENTA I VIJEĆA
   od 18. veljače 2002.
   o izmjeni Direktive Vijeća 96/53/EZ o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   uzimajući u obzir mišljenje Odbora regija (3),
   u skladu s postupkom predviđenim člankom 251. Ugovora (4),
   budući da:

               (1)

               U okviru zajedničke prometne politike, Direktivom 96/53/EZ (5) su utvrđene usklađene najveće dopuštene dimenzije vozila za prometovanje cestovnih vozila za prijevoz roba.

               (2)

               Postoji potreba za usklađenim najvećim dopuštenim dimenzijama vozila za prometovanje cestovnih vozila za prijevoz putnika. Razlike između standarda koji su na snazi u državama članicama u vezi s dimenzijama cestovnih vozila za prijevoz putnika mogu imati negativan učinak na uvjete tržišnoga natjecanja te predstavljati prepreku u prometu među državama članicama.

               (3)

               Budući da države članice ne mogu dostatno ostvariti cilj usklađivanja najvećih dopuštenih dimenzija cestovnih vozila za prijevoz putnika, nego se, prema tome, navedeni cilj zbog opsega ili učinaka predloženih mjera može na bolji način ostvariti na razini Zajednice, Zajednica može usvojiti mjere u skladu s načelom supsidijarnosti predviđenim člankom 5. Ugovora. U skladu s načelom proporcionalnosti, kako je utvrđeno navedenim člankom, ova Direktiva ne prelazi okvire onoga što je potrebno za postizanje tog cilja.

               (4)

               Pri provedbi unutarnjeg tržišta područje primjene Direktive 96/53/EZ treba proširiti na nacionalni prijevoz ako se ona odnosi na značajke koje u znatnoj mjeri utječu na uvjete tržišnog natjecanja u području prijevoza, a posebno na vrijednosti koje se odnose na najveću dopuštenu duljinu i širinu vozila namijenjenih za prijevoz putnika.

               (5)

               Usklađena pravila o najvećim masama i dimenzijama vozila trebaju dugoročno ostati stabilna. Stoga izmjene predviđene ovom Direktivom ne trebaju predstavljati presedan po pitanju najvećih dopuštenih masa i dimenzija autobusa i drugih kategorija motornih vozila.

               (6)

               Zbog sigurnosti na cestama autobusi trebaju ispunjavati kriterije radnih značajki koji se odnose na njihovu sposobnost manevriranja.

               (7)

               Zbog sigurnosti na cestama povezano i sa stanjem njihove infrastrukture, Portugalu i Ujedinjena Kraljevina trebaju tijekom prijelaznoga razdoblja biti ovlašteni da na svom državnom području odbiju korištenje autobusa koji ne ispunjavaju određene sigurnosne kriterije po pitanju sposobnosti manevriranja.

               (8)

               Autobusima koji su registrirani ili stavljeni u promet prije datuma provedbe ove Direktive i koji, zbog različitih nacionalnih odredbi i metoda mjerenja koje su se primjenjivale ranije, nisu u skladu sa svojstvima dimenzija utvrđenim ovom Direktivom, trebalo bi tijekom prijelaznog razdoblja biti dozvoljeno da nastave pružati usluge prijevoza unutar država članica u kojima je vozilo registrirano ili stavljeno u promet.

               (9)

               Direktivu 96/53/EZ treba stoga na odgovarajući način izmijeniti,

         DONIJELI SU OVU DIREKTIVU:
   Članak 1.
   Direktiva 96/53/EZ mijenja se kako slijedi:

               1.

               U članku 1.:

                           (a)

                           stavak 1. točka (a) zamjenjuje se sljedećim:

                                       „(a)

                                       dimenzije motornih vozila kategorija M2 i M3 i njihove prikolice kategorije 0 te motorna vozila kategorija N2 i N3 i njihove prikolice kategorije 03 i 04, definirane Prilogom II. Direktivi Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (6);

                              (6)  SL L 42, 23.2.1970., str. 1. Direktiva kako je zadnje izmijenjena Direktivom Europskog parlamenta i Vijeća 2000/40/EZ (SL L 203, 10.8.2000., str. 9.)”;"

                           (b)

                           dodaje se sljedeći stavak:
                           „3.   Ova se Direktiva ne primjenjuje na zglobne autobuse koji se sastoje od više od jednoga zglobnog dijela.”

               2.

               U članku 3. stavku 1. druga alineja zamjenjuje se sljedećim:

                           „—

                           u nacionalnom prijevozu, vozila koja su registrirana ili stavljena u promet u bilo kojoj drugoj državi članici zbog razloga koji se odnose na njihove dimenzije;”.

               3.

               Članak 4. mijenja se kako slijedi:

                           (a)

                           stavci 1. i 2. zamjenjuju se sljedećim:
                           „1.   Države članice ne odobravaju normalno prometovanje na svom državnom području:

                                       (a)

                                       vozila ili skupova vozila za nacionalni prijevoz roba koji nisu u skladu sa svojstvima utvrđenim točkama 1.1., 1.2., 1.4., 1.5., 1.6., 1.7., 1.8., 4.2. i 4.4. Priloga I.;

                                       (b)

                                       vozila za nacionalni prijevoz putnika koja nisu u skladu sa svojstvima utvrđenim točkama 1.1., 1.2., 1.4.a, 1.5. i 1.5.a Priloga I.

                                 2.   Države članice mogu, međutim, odobriti prometovanje na svom državnom području:

                                       (a)

                                       vozila ili skupova vozila za nacionalni prijevoz roba koji nisu u skladu sa svojstvima utvrđenim točkama 1.3., 2., 3., 4.1. i 4.3. Priloga I.;

                                       (b)

                                       vozila za nacionalni prijevoz putnika koja nisu u skladu sa svojstvima utvrđenim točkama 1.3., 2., 3., 4.1. i 4.3. Priloga I.”;

                           (b)

                           stavak 4. mijenja se kako slijedi:

                                       i.

                                       u prvom podstavku „vozila ili skupovi vozila za prijevoz roba koja …” zamjenjuju se sljedećim „vozila ili skupovi vozila za prijevoz koja …”;

                                       ii.

                                       u trećem podstavku „na svom državnom području, u vezi s aktivnostima nacionalnoga prijevoza roba, prometovanje vozila …” zamjenjuju se sljedećim „na svom državnom području, u vezi s aktivnostima nacionalnog prijevoza, prometovanje vozila …”;

                           (c)

                           dodaje se sljedeći stavak:
                           „7.   Do 31. prosinca 2020. države članice mogu odobriti prometovanje na svom državnom području autobusima koji su registrirani ili stavljeni u promet prije provedbe ove Direktive, a čije dimenzije premašuju dimenzije utvrđene točkama 1.1., 1.2., 1.5. i 1.5.a Priloga I.”

               4.

               Članak 7. zamjenjuje se sljedećim:
               „Članak 7.
               Ova Direktiva ne isključuje primjenu odredbi o cestovnom prometu koje su na snazi u svakoj od država članica koje dopuštaju ograničenje mase i/ili dimenzija na određenim cestama ili građevinskim objektima, bez obzira na državu registracije takvih vozila ili državu u kojoj su takva vozila stavljena u promet.
               Ovo uključuje mogućnost nametanja lokalnih ograničenja na najveće dopuštene dimenzije i/ili masu vozila koja se mogu koristiti na posebnim područjima ili posebnim cestama na kojima infrastruktura nije pogodna za dugačka i teška vozila, kao što su središta grada, mala sela ili prirodna područja koja su od posebnog značaja.”

               5.

               Umeće se sljedeći članak:
               „Članak 8.a
               Portugal i Ujedinjena Kraljevina do 9. ožujka 2005. mogu odbiti ili zabraniti uporabu autobusa navedenih u točki 1.1. Priloga I. na svom državnom području, osim ako navedeni autobusi ne zadovoljavaju sljedeće kriterije u vezi sa sposobnošću manevriranja:

                           —

                           kada je autobus u mirovanju, a upravljani kotači usmjereni tako da, kada bi se vozilo pomaklo, njegova najudaljenija prednja točka napravila bi krug s radijusom od 12,50 m, mora doći do uspostavljanja okomite ravnine koja je tangencijalna sa stranom vozila okrenutom prema van u odnosu na krug, pri čemu na tlu nastaje linija. Kod zglobnih autobusa dva kruta dijela moraju biti poravnata s ravninom,

                           —

                           kada se autobus kreće prema naprijed na bilo kojoj strani kruga s radijusom od 12,50 m, ni jedan njegov dio ne smije izaći izvan okomite ravnine za više od 0,80 m ako je riječ o standardnom autobusu bez zgloba do 12 m duljine ili za više od 1,20 m ako je riječ o standardnom autobusu bez zgloba čija duljina prelazi 12 m ili o zglobnom autobusu.”

               6.

               Umeće se sljedeći članak:
               „Članak 10.a
               S obzirom na Prilog I. točku 1.5.a Komisija najkasnije do 9. ožujka 2005. podnosi izvješće o mogućnosti smanjenja vrijednosti od 0,60 m navedene u drugom podstavku ove točke radi poboljšanja sigurnosnih uvjeta koji se odnose na sposobnost manevriranja dugim autobusima. Ako je to potrebno, izvješću se dodaje zakonski prijedlog za izmjenu ove Direktive na odgovarajući način.”

               7.

               Prilog I. mijenja se kako slijedi:

                           (a)

                           točka 1.1. zamjenjuje se sljedećim:

                                       „1.1.

                                       najveća duljina:

                                                   — motorno vozilo osim autobusa 12,00  m

                                                   12,00  m

                                                   — prikolica

                                                   12,00  m

                                                   — zglobno vozilo

                                                   16,50  m

                                                   — cestovni vlak

                                                   18,75  m

                                                   — zglobni autobus

                                                   18,75  m

                                                   — autobus s dvije osovine

                                                   13,50  m

                                                   — autobus s više od dvije osovine

                                                   15,00  m

                                                   — autobus + prikolica

                                                   18,75  m”;

                           (b)

                           umeće se sljedeća točka:

                                       „1.4.a

                                       Ako se na autobus pričvrste dijelovi koje je moguće ukloniti, npr. krovna kutija za skije, njegova duljina, uključujući i dodatke, ne smije prelaziti najveću duljinu utvrđenu točkom 1.1.”;

                           (c)

                           umeće se sljedeća točka:
                           „1.5.a   Dodatni zahtjevi u pogledu autobusa

                           Kada je vozilo u mirovanju, mora doći do uspostavljanja okomite ravnine koja je tangencijalna sa stranom vozila okrenutom prema van u odnosu na krug, pri čemu na tlu nastaje linija. Kod zglobnih autobusa dva kruta dijela moraju biti poravnata s ravninom.
                           Kada se vozilo kreće pravocrtno u kružno područje opisano točkom 1.5., ni jedan njegov dio ne smije izlaziti van okomite ravnine za više od 0,60 m.”

         Članak 2.
   1.   Države članice donose potrebne zakone i druge propise potrebne za usklađivanje s ovom Direktivom do 9. ožujka 2004. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 18. veljače 2002.

            Za Europski parlament

            Predsjednik

         P. COX

            Za Vijeće

            Predsjednik

         J. PIQUÉ I CAMPS

      (1)  SL C 274 E, 26.9.2000., str. 32.

      (2)  SL C 123, 25.4.2001., str. 76.

      (3)  SL C 144, 16.5.2001., str. 15.

      (4)  Mišljenje Europskog parlamenta od 3. listopada 2000. (SL C 178, 22.6.2001., str. 60.), Zajedničko stajalište Vijeća od 27. rujna 2001. (SL C 360, 15.12.2001., str. 7.) i Odluka Europskog parlamenta od 17. siječnja 2002.

      (5)  SL L 235, 17.9.1996., str. 59.


title: Direktiva Komisije (EU) 2015/2116 оd 23. studenoga 2015. o izmjeni, za potrebe donošenja posebnih graničnih vrijednosti za kemikalije koje se koriste u igračkama, Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka, u pogledu benzizotiazolinona (Tekst značajan za EGP)

text:
               24.11.2015

               HR

               Službeni list Europske unije

               L 306/20

         DIREKTIVA KOMISIJE (EU) 2015/2116
   оd 23. studenoga 2015.
   o izmjeni, za potrebe donošenja posebnih graničnih vrijednosti za kemikalije koje se koriste u igračkama, Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka, u pogledu benzizotiazolinona
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/48/EZ Europskog parlamenta i Vijeća od 18. lipnja 2009. o sigurnosti igračaka (1), a posebno njezin članak 46. stavak 2.,
   budući da:

               (1)

               Kako bi se osigurala visoka razina zaštite djece od rizika kojima su uzrok kemijske tvari u igračkama, Direktivom 2009/48/EZ utvrđuju se određeni zahtjevi u pogledu kemijskih tvari, primjerice onih razvrstanih kao karcinogene, mutagene ili toksične za reprodukciju (CMR) na temelju Uredbe (EZ) br. 1272/2008 Europskog parlamenta i Vijeća (2), te alergenih mirisa i određenih elemenata. Nadalje, Direktivom 2009/48/EZ Komisija se ovlašćuje za donošenje posebnih graničnih vrijednosti za kemikalije koje se koriste u igračkama namijenjenima djeci mlađoj od 36 mjeseci te u drugim igračkama namijenjenima za stavljanje u usta kako bi se osigurala odgovarajuća zaštita u slučaju igračaka za koje postoji visok stupanj izloženosti. Donošenje tih graničnih vrijednosti sastoji se od uvrštavanja u Dodatak C Prilogu II. Direktivi 2009/48/EZ.

               (2)

               Za niz kemikalija trenutačno primjenjive granične vrijednosti previsoke su u odnosu na dostupne znanstvene dokaze ili uopće ne postoje. Stoga je za njih potrebno donijeti posebne granične vrijednosti, uzimajući u obzir zahtjeve u pogledu ambalaže za hranu kao i razlike između igračaka i materijala koji dolaze u dodir s hranom.

               (3)

               Za potrebe savjetovanja Europske komisije u pripremi zakonodavnih prijedloga i političkih inicijativa u području sigurnosti igračaka, Komisija je osnovala Stručnu skupinu za sigurnost igračaka. Zadaća je njezine podskupine „Kemikalije” pružati savjete u pogledu kemijskih tvari koje se smiju koristiti u igračkama.

               (4)

               1,2-benzizotiazol-3(2H)-on (1,2-benzizotiazolin-3-on, (BIT), CAS broj 2634-33-5) upotrebljava se kao konzervans u igračkama na bazi vode (3), uključujući boje za hobije i boje za bojanje rukama (4), kako je vidljivo iz rezultata istraživanja tržišta koje je uključivalo gospodarske subjekte i trgovinska udruženja, predstavnike potrošača i centre za alergologiju te iz rezultata pretraga na internetu i posjeta trgovinama (5).

               (5)

               Rasprave o BIT-u podskupina „Kemikalije” temeljila je na povezanom mišljenju Znanstvenog odbora za sigurnost potrošača (SCCS), napominjući da je BIT dobro dokumentirani kontaktni alergen (6). Iako se u mišljenju smatra da BIT izaziva samo umjerenu preosjetljivost te da je slabije snage od drugih kozmetičkih konzervansa na tržištu (7), zaključuje se da su izotiazolinoni važni kontaktni alergeni za potrošače u Europi (8). Nije dopuštena upotreba BIT-a u kozmetici (9).

               (6)

               BIT je u skladu s Uredbom (EZ) br. 1272/2008 razvrstan kao tvar koja izaziva preosjetljivost kože. Direktivom 2009/48/EZ trenutačno nije utvrđena posebna granična vrijednost za BIT niti je utvrđena opća granična vrijednost za tvari koje izazivaju preosjetljivost.

               (7)

               S obzirom na navedeno, podskupina „Kemikalije” utvrdila je da se BIT ne bi trebao upotrebljavati u igračkama. U skladu s europskom normom EN 71-9:2005+A1:2007, tvari koje se ne smiju upotrebljavati trebalo bi ograničiti na granicu kvantifikacije (LOQ) odgovarajuće ispitne metode (10). Stoga je podskupina „Kemikalije” na svojem sastanku 26. ožujka 2014. preporučila da se BIT u igračkama ograniči na pripadajuću granicu kvantifikacije, odnosno na najvišu koncentraciju od 5 mg/kg. Upotreba BIT-a nije regulirana za materijale koji dolaze u dodir s hranom.

               (8)

               S obzirom na navedeno, Dodatak C Prilogu II. Direktivi 2009/48/EZ potrebno je izmijeniti tako da uključuje graničnu vrijednost sadržaja za BIT u igračkama.

               (9)

               Graničnu vrijednost sadržaja utvrđenu ovom Direktivom trebalo bi preispitati najkasnije pet godina nakon datuma od kojeg države članice trebaju primjenjivati ovu Direktivu.

               (10)

               Mjere predviđene u ovoj Direktivi u skladu su s mišljenjem Odbora utemeljenog člankom 47. Direktive 2009/48/EZ,

         DONIJELA JE OVU DIREKTIVU:
   Članak 1.
   Dodatku C Prilogu II. Direktivi 2009/48/EZ dodaje se sljedeći unos:

                  Tvar

                  CAS br.

                  Granična vrijednost

                  „1,2-benzizotiazol-3(2H)-on

                  2634-33-5

                  5 mg/kg (granična vrijednost sadržaja) u materijalima igračaka na bazi vode, u skladu s metodama utvrđenima u EN 71-10:2005 i EN 71-11:2005.”

   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 24. svibnja 2017. One Komisiji odmah dostavljaju tekst tih odredaba.
   One primjenjuju te odredbe od 24. svibnja 2017.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 23. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 170, 30.6.2009., str. 1.

      (2)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (3)  Danska EPA (2014.), Survey and health assessment of preservatives in toys. Survey of chemical substances in consumer products no. 124, 2014.; tablica 24. na str. 56.

      (4)  Danska EPA (2014.), Survey and health assessment of preservatives in toys. Survey of chemical substances in consumer products no. 124, 2014.; str. 38. i 39.

      (5)  Danska EPA (2014.), Survey and health assessment of preservatives in toys. Survey of chemical substances in consumer products no. 124, 2014.; str. 19. nadalje.

      (6)  Znanstveni odbor za sigurnost potrošača (SCCS), Mišljenje o benzizotiazolinonu (BIT). Mišljenje doneseno 26. i 27. lipnja 2012., str. 16. i 26.

      (7)  Znanstveni odbor za sigurnost potrošača (SCCS), Mišljenje o benzizotiazolinonu (BIT). Mišljenje doneseno 26. i 27. lipnja 2012., str. 16.

      (8)  Znanstveni odbor za sigurnost potrošača (SCCS), Mišljenje o benzizotiazolinonu (BIT). Mišljenje doneseno 26. i 27. lipnja 2012., str. 26.

      (9)  Uredba (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (SL L 342, 22.12.2009., str. 59.).

      (10)  EN 71-9:2005+A1:2007, Prilog A, odjeljak A.10.